2012D0725 — LV — 09.04.2015 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS ĪSTENOŠANAS LĒMUMS (2012. gada 22. novembris), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū liellopu izcelsmes laktoferīnu kā jaunu pārtikas produktu sastāvdaļu (uzņēmums Morinaga) (izziņots ar dokumenta numuru C(2012) 8390) (Autentisks ir tikai teksts angļu valodā) (2012/725/ES) (OV L 327, 27.11.2012, p.46)

Grozīta ar:









▼B

KOMISIJAS ĪSTENOŠANAS LĒMUMS

(2012. gada 22. novembris),

ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū liellopu izcelsmes laktoferīnu kā jaunu pārtikas produktu sastāvdaļu (uzņēmums Morinaga)

(izziņots ar dokumenta numuru C(2012) 8390)

(Autentisks ir tikai teksts angļu valodā)

(2012/725/ES)







EIROPAS KOMISIJA, ņemot vērā Līgumu par Eiropas Savienības darbību, ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām ( 1 ), un jo īpaši tās 7. pantu, tā kā: (1) Uzņēmums Morinaga Milk Industry Co., Ltd2011. gada 2. martā Īrijas kompetentajām iestādēm iesniedza pieprasījumu par liellopu izcelsmes laktoferīna kā jaunas pārtikas produktu sastāvdaļas laišanu tirgū. Liellopu izcelsmes laktoferīns ir dzelzi saistoša olbaltumviela, ko iegūst no piena un kas paredzēta pievienošanai pārtikas produktiem. (2) Īrijas kompetentā pārtikas novērtēšanas iestāde 2011. gada 22. jūnijā sniedza sākotnējo novērtējuma ziņojumu. Šajā ziņojumā tā ieteica, ka sākotnējā novērtējuma vietā vajadzīgs papildu novērtējums, jo EFSA jau ir iesniegts cits pieteikums par liellopu izcelsmes laktoferīnu. (3) Komisija 2011. gada 20. jūlijā nosūtīja sākotnējo novērtējuma ziņojumu visām dalībvalstīm. (4) 2011. gada 22. augustā notika apspriešanās ar Eiropas Pārtikas nekaitīguma iestādi (EFSA). (5) EFSA2012. gada 28. jūnijā zinātniskajā atzinumā par liellopu izcelsmes laktoferīnu ( 2 ) secināja, ka liellopu izcelsmes laktoferīns ir nekaitīgs, to lietojot ierosinātajos veidos un līmeņos. (6) EFSA2012. gada 27. aprīlī citā zinātniskajā atzinumā par liellopu izcelsmes laktoferīnu ( 3 ) jau bija nonākusi pie secinājuma, ka laktoferīns ir nekaitīgs, to lietojot ierosinātajos veidos un līmeņos. Tādēļ attiecībā uz abiem pieteikumiem ir lietderīgi atļaut vienādus lietojumus. (7) Liellopu izcelsmes laktoferīns atbilst Regulas (EK) Nr. 258/97 3. panta 1. punktā noteiktajiem kritērijiem. (8) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, tā kā: IR PIEŅĒMUSI ŠO LĒMUMU.







1. pants

Atbilstoši šā lēmuma I pielikumam liellopu izcelsmes laktoferīnu var laist tirgū kā jaunu pārtikas produktu sastāvdaļu, to lietojot tādā veidā un tādos maksimālajos līmeņos, kā noteikts II pielikumā, un neskarot Eiropas Parlamenta un Padomes Regulas (EK) Nr. 1925/2006 ( 4 ) un Eiropas Parlamenta un Padomes Direktīvas 2009/39/EK ( 5 ) noteikumus.

2. pants

Ar šo lēmumu atļautā liellopu izcelsmes laktoferīna nosaukums uz to saturošu pārtikas produktu etiķetēm ir “Laktoferīns no govs piena”.

3. pants

Šis lēmums ir adresēts uzņēmumam Morinaga Milk Industry Co., Ltd, 33-1, Shiba 3-chome, Minato-ku, Tokyo 108-8384, Japānā.









I PIELIKUMS

LIELLOPU IZCELSMES LAKTOFERĪNA SPECIFIKĀCIJAS

Definīcija

▼M1

Liellopu izcelsmes laktoferīns (bLF) ir olbaltumviela, kas dabiski rodas govs pienā. Tas ir dzelzi saistošs glikoproteīns (aptuveni 77 kDa), kas sastāv no vienas polipeptīdu virknes ar 689 aminoskābēm.

bLF ir izdalīts no vājpiena vai no siera sūkalām, izmantojot jonu apmaiņas procesu un pēc tam vairākos posmos veicot ultrafiltrāciju. Nobeigumā šādi iegūto produktu žāvē saldējot vai izsmidzinot un no tā izsijā lielās daļiņas.

▼B

Apraksts: praktiski bez smaržas, gaiši iesārts pulveris.

Liellopu izcelsmes laktoferīna fizikāli ķīmiskās īpašības







Mitrums mazāk par 4,5 % Pelni mazāk par 1,5 % Arsēns mazāk par 2 mg/kg Dzelzs mazāk par 350 mg/kg Olbaltumvielas vairāk par 93,0 % no kurām liellopu izcelsmes laktoferīns vairāk par 95,0 % no kurām citas olbaltumvielas mazāk par 5,0 % pH (2 % šķīdums, 20 °C) 5,2–7,2 Šķīdība (2 % šķīdums, 20 °C) pilnīga









II PIELIKUMS







LIELLOPU IZCELSMES LAKTOFERĪNA (bLF) LIETOJUMI Pārtikas kategorija Maksimālie bLF lietošanas līmeņi Mākslīgie maisījumi zīdaiņiem un mākslīgie papildu ēdināšanas maisījumi zīdaiņiem (gatavi dzeršanai) 100 mg/100 ml Pārtikas produkti uz piena bāzes, kas paredzēti maziem bērniem (gatavi lietošanai uzturā) 200 mg/100 g Apstrādāta graudaugu pārtika (cietā veidā) 670 mg/100 g Diētiska pārtika ar īpašu medicīnisku nolūku Atkarībā no individuālām vajadzībām līdz 3 g dienā Dzērieni uz piena bāzes 200 mg/100 g Pulverveida dzērienu maisījumi uz piena bāzes (gatavi dzeršanai) 330 mg/100 g Dzērieni uz raudzēta piena bāzes (tostarp jogurta dzērieni) 50 mg/100 g Bezalkoholiskie dzērieni 120 mg/100 g Produkti uz jogurta bāzes 80 mg/100 g Produkti uz siera bāzes 2 000 mg/100 g Saldējums 130 mg/100 g Konditorejas izstrādājumi 1 000 mg/100 g Konfektes 750 mg/100 g Košļājamā gumija 3 000 mg/100 g